Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Benjamin Netanjahu painotti tarvetta tuottaa -
uskottava sotilaallinen uhka Irania vastaan ja koota tahtoa käyttää sitä.
Puolustusministeri Joav Gallant varoitti Hizbollahia -
olemaan tekemättä virhettä, että raahaa Israelin sotaan.
Kreikan puolustusministeri painotti, -
että Kreikka tahtoo syventää strategista liittolaisuuttaan Israeliin.
Laajat terrorismin vastaiset operaatiot jatkuvat täydellä teholla -
Juudeassa, Samariassa ja Jordaninlaaksossa.
IDF, Shin Bet ja rajapoliisin erikoisjoukot -
operoivat viime yönä noin kymmenessä kylässä -
ja pidättivät yhteensä 21 terrorismista epäiltyä henkilöä, -
ja 20:tä palestiinalaista kuulusteltiin.
Lisäksi löydettiin ja takavarikoitiin lukuisia omatekoisia räjähteitä -
sekä muita aseita.
IDF:n tiedotusyksikön mukaan operatiivisten toimien aikana -
Al'azan leirissä Betlehemin pohjoispuolella -
paikalliset nuoret alkoivat mellakoida, -
mihin Israelin joukot vastasivat ei-tappavin joukkojenhallintakeinoin.
Vammoja ei tullut tietoon kummallakaan puolella.
Pääministeri Benjamin Netanjahu isännöi Jerusalemissa -
USA:n demokraattien kongressidelegaatiota, -
jossa mukana oli edustajainhuoneen vähemmistöjohtaja Hakeem Jeffries.
Vierailun aikana Netanjahu korosti, -
miten tärkeää sekä Israelin että USA:n on tehdä yhteistyötä -
valtavassa tekoälyn aiheuttamassa globaalissa muutoksessa.
Maailmassa on käynnissä suunnaton muutos. Olemme kaikki osa sitä.
Monin tavoin meidän kummankin maat johtavat sitä muutosta.
Kummankin, koska minusta tämä muutos on nimenomaan -
teknologisen muutoksen geometrisessä tahdissa, -
mikä vaikuttaa vääjäämättä perustavanlaatuisesti -
kummankin yhteiskuntaan, talouteen, ulkosuhteisiin ja turvallisuuteen.
Minusta meidän pitää johtaa muutosta kumppaneina, -
jotta vapaat yhteiskunnat johtavat ja päättävät muutoksen suunnan -
sen sijaan, että olisivat muutoksen objekteja, -
jotka eivät hallitse sitä vaan joita se hallitsee.
Juuri nyt muutos on niin nopeaa, -
että ellemme tartu siihen ja tee yhteistyötä, -
se päihittää meidät, ja sitä me emme tahdo.
Netanjahu painotti, että elleivät vapaat yhteiskunnat tartu proaktiivisesti -
tekoälyn antamiin tilaisuuksiin, -
uudet teknologiat voivat koitua kiroukseksi eivätkä hyödyksi.
Minusta tekoälystä on käsittämättömiä hyötyjä terveyteen, -
tuottavuuteen ja kulttuurin rikastuttamiseen -
mutta se tuottaa myös isoja haasteita henkilökohtaiselle vapaudelle, -
turvallisuudellemme ja elämäntavallemme.
Minusta meitä haastetaan.
Tulevaisuus kuuluu innovoijille mutta myös vapaille yhteiskunnille, -
jotka tekevät yhteistyötä taatakseen sen, että kansamme, kansalaisemme,-
saavat tekoälystä sen hyödyt eivätkä sen kirouksia.
Netanjahu puhui myös Iranin uhkasta maailmalle -
sekä tarpeesta "tuottaa uskottava sotilaallinen uhka Irania vastaan" -
ja sen uhan käytöstä, mikäli Iran tavoittelee uhmakkaasti ydinaseita.
Netanjahu painotti: -
"Emme tahdo maailmaa, jossa Iran voi uhata ydinaseilla -
New Yorkia, Washingtonia, Los Angelesia tai mitään siltä väliltä.
Emme varsinkaan tahdo, että se voisi tuhota Israelin, -
jota se kutsuu yhden pommin maaksi.
Se on kamalasti sanottu, mutta se paljastaa heidän kantansa."
Netanjahu painotti vielä, että Israel puolustaa itseään kaikin voimin, -
oli diplomaattisia sopimuksia tai ei.
Israelin puolustusministeri Joav Gallant -
piti turvallisuusarvion IDF:n pohjoisen komento-osaston kanssa, -
sillä jännitteet Hizbollahin kanssa ovat kiristyneet ennätystasolle -
sitten Toista Libanonin sotaa edeltäneen ajan.
Saavuin tänä aamuna pohjoisrajalle Sion―Hardovin sektorille -
kuullakseni tarkasti uusimmista vaiheista.
Tapasin IDF-komentajia ja -sotilaita.
Meillä on erinomaisia komentajia ja lujatahtoisia sotilaita.
Osaamme suojella Israelin kansalaisia ja valtiota kaikissa tilanteissa.
Gallant esitti vakavan uhkauksen -
libanonilaiselle Hizbollahille ja sen johtajalle, Hassan Nasrallahille.
Vihollisen on syytä ymmärtää, että kun puhutaan Israelin turvallisuudesta, -
vedämme yhtä köyttä.
Varoitan Hizbollahia ja Nasrallahia olemaan tekemättä virhettä.
Olette tehneet virheitä aiemmin ja maksaneet siitä kalliisti.
Luoja varjelkoon, jos täällä tilanne eskaloituisi ja taistelu puhkeaisi, -
palauttaisimme Libanonin kivikautiseen tilaansa.
Emme epäröi käyttää kaikkea voimaamme.
Murskaamme joka metrin Hizbollahia ja Libanonia, jos meidän on pakko.
Emme halua sotaa mutta olemme valmiit -
puolustamaan kansaamme, sotilaitamme ja suvereeniuttamme.
Aiemmin Tel Avivissa puolustusministeri Gallant tapasi -
Kreikan puolustusministeri Nikos Dendiasin tämän virkamatkalla.
Tarkoitus on tehostaa Kreikan ja Israelin strategista liittolaisuutta.
Minulla on kunnia toivottaa teidät tervetulleeksi -
ensimmäiselle virkamatkallenne Israeliin Kreikan puolustusministerinä.
Vierailunne kertoo Israelin ja Kreikan pitkäaikaisista, vahvoista siteistä.
Yhteistyömme kumpuaa aidosta ystävyydestä -
ja kummankin sitoutuneisuudesta suhteisiimme -
samalla kun puolustamme yhteisiä intressejämme.
Kuten totesin kolme kuukautta sitten käydessäni Ateenassa, -
välitämme tänään selkeän viestin kumppaneillemme ja vihollisillemme: -
Israel ja Kreikka seisovat rinta rinnan varmistamassa -
alueemme turvallisuuden ja vakauden.
Yhteistyö yhteisen kumppanimme Kyproksen kanssa -
on lupaus kansallemme, -
lupaus rauhasta ja vauraudesta Itäisellä Välimerellä.
Olemme takoneet strategisen kumppanuuden, -
joka perustuu vahvaan ystävyyteen, yhteiseen visioon -
ja vakaan, turvallisen ja vauraan ympäristön luomiseen seudullemme.
Meillä on tänään mahdollisuus vahvistaa yhteinen tavoitteemme, -
ja tahdomme laajentaa ja syventää strategista puolustuskumppanuutta.
Suljettujen ovien takana -
ministerit keskustelivat tavoista tehostaa strategista yhteistyötä -
ja yhteistyön syventämisestä mm. puolustuksen, teollisuuden, -
T&K:n, tiedustelun ja strategisen dialogin saralla.
Gallant ja Dendias keskustelivat myös -
yhteisistä alueellisista ja globaaleista turvallisuushaasteista.
Tänään strategisen keskustelumme aikana painotin Iranin uhkaa.
Iran on maailman suurin globaalin terrorismin viejä, -
ja se tukee terroristikätyreitä pitkin Lähi-itää.
Se aiheuttaa suurimmat haasteet -
Lähi-idän, Euroopan ja muidenkin alueiden turvallisuudelle ja vakaudelle.
Tässä on sekä haasteita että mahdollisuuksia.
Meidän pitää jatkaa kykyjemme rakentamista -
ja vahvistaa puolustusyhteistyötämme -
samalla kun käännymme muidenkin kumppaneiden puoleen seudulla.
Meille Kreikka ei ole vain ystävä vaan myös silta muiden kumppanien luo.
Vahvistamme lujan tahtomme käsitellä kohtaamamme haasteet.
Sallikaa minun sanoa avoimesti se, mitä sanoin meidän kesken: -
Kreikka on aina tukenut -
Itäisen Välimeren vakautta ja turvallisuutta parantavia hankkeita, -
ja olemme luoneet vahvoja liittolaisuuksia -
Israelin ja muiden maiden kanssa, -
jotta pääsisimme yhdessä uuteen vakauden ja vaurauden aikaan.
Israel pitää arkkivihollisenaan Irania, -
mutta Kreikan pahin kilpailija on Turkki, -
vaikka maat ovat liittolaisia Natossa eli Pohjois-Atlantin puolustusliitossa.
Nyt Turkin ulkopolitiikan käänteen vuoksi -
Turkin suhteet ovat parantuneet useisiin alueen maihin, -
kuten Israeliin, Arabiemiirikuntiin ja Kreikkaan.
Kreikan pääministeri Kyriakos Mitsotakis totesi Kyproksen-vierailulla,
että hän pitää Euroopan ja Turkin välien kohenemista mahdollisuutena.
Ilmeinen kehitys Kreikan ja Turkin sekä Euroopan ja Turkin suhteissa -
on mahdollisuus, jota pitäisi syleillä yhdellä ehdolla.
Tahdon painottaa kahta sanaa, joihin presidentti viittasi: -
asteittaisuus ja peruutettavuus.
Nämä kaksi sanaa toimivat ohjenuorana uusissa ponnisteluissa, -
sillä voimme olla optimistisia mutta emme voi olla naiiveja.
Kiitos seurasta!
Tahdon korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa! Huomiseen.
Suomennos: Maija Tuukkanen